stanford-oval/wikipedia huggingface dataset:
מכושפות
דמויות > דמויות ראשיות

פרודנס "פרו" האליוול (שאנן דוהרטי) (עונות 1 - 3): נולדה ב-28 באוקטובר 1970. נקראת על שמה של בתה של מלינדה. היא האחות הבוגרת מבין האחיות האליוול. הקריבה את ילדותה כדי לעזור לסבתה לגדל את אחיותה הקטנות ובמהרה הפכה לאחראית מאוד, החלטית ונחושה בדעתה. היא הייתה עקשנית, קשוחה ואינטליגנטית, ולכן נטתה לתפוס פיקוד במצבים רבים. במשך כל השנים, ובמיוחד כשהפכו למכשפות, גוננה על אחיותיה הקטנות, פייפר ופיבי. אף על פי שלעיתים היא נתנה ליהירותה להכתיב את צורת התנהגותה, היא לעולם לא נתנה לחייה האישיים להעיב על תפקודה כמכושפת. כוחותיה היו טלקניזס, ולאחר מכן הקרנה אסטראלית- יכלה להעתיק את דמותה למקום אחר, אם כי בזמן זה נותר גופה של פרו לא מתפקד וחסר ישע.
פייפר האליוול: (הולי מארי קומבס): נולדה ב-7 באוגוסט 1973, והייתה האחות האמצעית בין פרו ופיבי. לאחר מותה של פרו, היא הפכה לאחות הבכורה. פייפר אהבה מאוד את החיים הנורמליים, אבל גם אהבה את חיי הקסם. בכל הזדמנות שיכלה הייתה מנסה לחזור ולנהל חיים נורמליים. לבסוף הפכה אם לשלושה (וויאט, כריס ומלינדה), יחד עם בעלה ליאו וויאט. פייפר חששה מאוד לחיי ילדיה, ולכן גוננה עליהם עד מאוד. היא מצטיינת בתיווך ובבוררות. אהבתה לאוכל פילסה את דרכה לעיסוק באמנות הבישול, מה שהוביל אותה להחזיק מועדון בשם P3. פייפר הייתה האחות החמימה וטובת הלב. בנוסף, כוחותיה היו להקפיא מולקולות (להקפיא מצבים, אנשים, שדים לקצת זמן, מאירים לבנים ועוד), ולזרז ולהאיץ מולקולות (לפוצץ אנשים, שדים, מאירים לבנים, חפצים ועוד).
פיבי האליוול: (אליסה מילאנו): נולדה ב-2 בנובמבר 1975. היא אישה צעירה, ספונטנית וחסרת מעצורים. פיבי רומנטיקנית, וברבות הימים הפכה ליוצרת ולבעלת טור עיתונאי (עונה רביעית). היא בעלת חוש אינטואיציה חזק. יחסיה הארוכים ביותר היו עם קול טרנר, ואלו התמשכו למעלה משנתיים, כשהוא נהפך למקור וחמד לכוח הם התחתנו, כמעט הולידו את המקור מחדש (בגלל קול, המקור), לאחר מכן האחיות הצליחו להרוג את קול ואת העובר. מאוחר יותר הייתה ביחסים עם קופידון, מ-2006 ועד לעתיד הרחוק. בפרק האחרון חיתנה אותם מלאכית הגורל. לפיבי נולדו בסופו של דבר 3 בנות (פיג'יי, פארקר ופרודנס) שימשיכו את שושלת המכושפות ויתחזקו מדור לדור. היא המשיכה לעבוד בעיתון בשם ה-Bay Mirror, וכן כתבה ספר. לפיבי יש את הכוחות: ראיה לעתיד, ריחוף, אמפתיה (לחוות את רגשות הזולת), בנוסף, פיבי התאמנה באמנויות לחימה, דבר שסייע לה במאבקים השונים של האחיות עם שדים ויצורים נוספים.
פייג' מת'יוס: (רוז מק'גוון) (עונות 4–9): נולדה ב-2 באוגוסט 1977, בעקבות רומן סודי בין אביה, המאיר הלבן - סמואל (סם) ויילדר, ואימן של המכושפות - פטרישה (פטי) האליוול. היא נמסרה לאימוץ משום שאהבתם של הוריה, אהבה בין מכשפה למאיר לבן, הייתה אסורה והם חששו לשלום הילדה. היא נכנסה לתפקיד במהירות, ועזרה בהכנעתו של מקור כל הרשע. היא שוכנעה להיות "מכשפה במשרה מלאה", אך התקשתה במציאת קריירה משביעת רצון. לבסוף היא השלימה עם גורלה להיות מאירה לבנה, כמו אביה. בעונה השמינית פייג' נישאה לבן תמותה וקצין מבחן, הנרי מיטשל, ולהם נולדו שתי בנות תאומות (תמרה וקאטרין) ובן אחד (הנרי הבן). לפייג' יש את הכוחות: להבזיק - משום שהייתה חצי מאירה לבנה, היא הייתה יכולה להבזיק (לעבור ממקום למקום), בנוסף היא יכלה להעביר דברים אליה עם הבזקה (שילוב של טלקינזיס והבזקה). בנוסף, פייג' אהבה נורא לעזור לאנשים והייתה בהתחלה עובדת סוציאלית, ולאחר מכן מנהלת בית ספר הקסמים. בין לבין עבדה פייג' בעבודות זמניות אשר בכול מקום התגלה שהייתה סיבה לכך שהיא שם והיו זקוקים לה (לרוב מבלי שעובדי המקום בכלל ידעו).
דמויות > דמויות אורח חשובות

המתגשמים: ארגון של קוסמי על, ששואפים לאוטופיה בעולם - ללא טוב ורע. הופיעו לראשונה בעונה ה-5 כשניסו לגרום לקול להצטרף אליהם. חזרו לגייס לשורותיהם את ליאו בעונה ה-7. מתגשמת אחת נתנה הופעת אורח קצרה בעיצומי העונה ה-8.
גדעון (עונה 6, גילדארט ג'קסון): בכיר שניהל את בית הספר לקסמים, בשני העולמות המקבילים. בסתר ניסה לרצוח את וויאט, כי לדעתו יעשה את העולם טוב יותר. שני הליאו נאלצו לרצוח את שני הגדעונים (הטוב והרע) בדם קר כדי להשיב את האיזון בין העולמות.
קופידון (עונות 2 והחל מעונה 8, מייקל ריילי בארק וויקטור ובסטר בהתאמה): הישות שאחראית על התאהבות. הגיע בעונה השנייה לבקש את עזרת המכושפות בהחזרת טבעתו, וחזר בעונה השמינית והתאהב בפיבי, הם התחתנו ונולדו להם שלוש בנות.
הנרי מיצ'ל (דמות קבועה בקומיקס של עונה 9): בעלה של פייג' החל מהעונה השמינית. שוטר ב-SFPD.יהיו לו ולפייג' תאומות ובן
סמואל "סם" ויילדר: היה המאיר הלבן של פאטי, אם המכושפות, ואביה של פייג'. לאחר שנהרגה על ידי שד מים, נהיה אלכוהוליסט. הקריב את עצמו 20 שנה אחרי כדי שפרו תכניע את השד, והוחזר לחיים כמאיר לבן.
אליס רותמן (החל מעונה רביעית כולל הקומיקס, רבקה באלדינג): העורכת הראשית של הביי מירור והבוסית של פיבי. בזכותה פיבי יכלה לעבוד מהבית לפעמים ולהמשיך את חובותיה כמכשפה. בקומיקס גילתה את הסוד של פיבי.
דרק ד'מון (עונה שביעית, בילי זיין): שד לשעבר שוויתר על האלמוות שלו כדי להרגיש רגשות: הוא חתם חוזה עם מכשף שיהפוך אותו לבן אנוש לשנה, אבל ישמר את כוחותיו השדיים. בשבועותיו האחרונים לפני שמת הגיע לבית הספר לקסמים כמורה, וביומו האחרון הציל את פייפר ממוות, כשהייתה בקומה.
אריק דיין - הוא העורך של פיבי מהעיתון שעבדה בו בעונות 6–7, הוא והיא יצאו כמה זמן אך אחרי זה נפרדו בגלל הסוד של פיבי (שהיא מכשפה).
מלינדה האליוול (פרק אחרון בעונה השמינית ודמות קבועה בקומיקס): בתם הצעירה של פייפר וליאו. מופיעה לכמה שניות כילדה קטנה בסוף הפרק האחרון העונה השמינית.
דמויות > הרעים

הטריאד (עונות 3 ו-8): קסאר היה אחד ידוע בעונה השלישית, בעונה השמינית הוחלף על ידי שד אחר מתוך אסמודאוס, קנדור ובליאל שהיו בעונה השמינית. שלושה שדים חזקים המשמשים כשופטים ולא ניתנים להשמדה קבועה. קול הרג אותם בעונה השלישית אך הם חזרו בעונה השמינית לחיים.
זנקו (שחקן יהודי-ישראלי בשם עודד פהר): שד חזק מאוד, שכמעט בלתי אפשרי להרוג אותו. בעל כח לשאוב כוחות משדים אחרים וככזה השיג כח שינוי צורה וכוחות אחרים. הופיע בעונה ה-7 לאחר ששדים הקימו אותו לתחייה במטרה למנוע מהמתגשמים להשמיד את כל העולם התחתון. ניסה להשמיד את המכושפות מספר פעמים ועם זאת שיתף עם המכושפות פעולה במהלך אמצע העונה במטרה לעצור את אויבם המשותף: המתגשמים.
החוזה (דבי מורגן/כריזמה קרפנטר, עונות רביעית ושביעית בהתאמה- שתי שחקניות ועלילות שונות): שדה חלשה מבחינת כח פיזי, אבל מסוגלת לראות עתידות. שירתה את המקור שכיהן לפני קול, ואת המקור בתור קול (חוסלה על ידי המכושפות). החוזה החדשה ניסתה להגיע להסכם עם הבכירים כדי שיהפכו אותה לאנושית בעונה ה-7, אך הושמדה על ידי זנקו לפני שפיבי הטילה את הכישוף.
הטיטאנים- מטא, דמטריוס וקרונוס (בראשות השחקן בריאן ת'ומפסון): לפני שהאלים היוונים שלטו בעולם, הטיטאנים שלטו בו. האלים כלאו את הטיטאנים. בפרק הכפול החותם את העונה ה-5 של הסדרה הטיטאנים שוחררו בטעות והחלו לנקום בבכירים. המכושפות, בעזרת כוחות מיוחדים, באו לעצור את הטיטאנים ולהחזירם לכלא הנצחי, תוך כדי הפיכתם לאלות (פייפר-אלת הטבע, פיבי-אלת האהבה ופייג'-אלת המלחמה).
השחקן בריאן תומפסון שיחק גם בעונה השנייה את מלחמה, אחד מארבעת פרשי האפוקליפסה.
ברבאס (בילי דראגו): שד האימה בעולם הטוב ושד התקווה בעולם הרע. אחד השדים החזקים ביותר, אם כי מדבר בצורה מעצבנת. מתחזק במיוחד ביום שישי ה-13.
המקור: השד החזק ביותר בעונות שלישית ורביעית. מחצית מפרצופו מצולקת מקרב בעבר.
כשהחוזה חזתה שימות בקרב על ידי המכושפות, הוא שחרר את הריק (the hollow) כדי לגנוב כוחות. החוזה שיתפה פעולה עם המכושפות וגרמה לקול לגנוב את כוחות המקור ולהיהרג מכח השלוש.
אחוות הקוץ ("the brotherhood of thorn", עונה שלישית): מאפיית שדים דמויי אנוש שבלת'זור (קול) היה בעברו חבר בכיר בה. מקבלת פקודות מהמקור, אך מונהגת על ידי ריינור, שד משנה צורה.
מקומות

באקלנד: משרד למכירות פומביות בו עבדה פרו בעונה וחצי הראשונות.
רעידה (רעידת אדמה) (Quake): מסעדה-קייטרינג בה עבדה פייפר בעונה הראשונה.
P3: מועדון שניהלה פייפר החל מהעונה השנייה. קרוי על שם כח השלוש.
מרכז סוציאלי, חוף דרומי: משרד בו עבדה פייג' כיועצת סוציאלית בעונה הרביעית.
bay mirror: העיתון של סן פרנסיסקו. החל מהעונה הרביעית פיבי עבדה בו ככותבת טור ייעוץ בשם "תשאלו את פיבי".
ספרים

עד כה יצאו 43 ספרים המבוססים על הסדרה. כמה מהם הגיעו לישראל:
פיילוט: כח השלוש- מבוסס על הפרק הראשון.
הערות שוליים

↑  Cynthia Littleton, Cynthia Littleton, CW Gives Series Orders to ‘Charmed,’ ‘Roswell, New Mexico’ and Three Other Dramas, Variety, ‏2018-05-11 (באנגלית)
| --- | --- |
בקרת זהויות :  BnF: cb144843345 (data)  GND: 4645324-6  LCCN: n2005059723  VIAF: 182008824   WorldCat (עם VIAF): 182008824 
מימין לשמאל: פייפר, פרו ופיבי
בית האחיות בלוס אנג'לס, המהווה "לוקיישן" מרכזי בסדרה
פייג', אחותן למחצה של פרו, פייפר ופיבי
האנטר (סדרת טלוויזיה)

| --- | --- |

כותרות הפתיחה
 סוגה:  דרמת פשע / פעולה
 יוצרים:  פרנק לופו 
 שחקנים:  פרד דרייר   סטפני קריימר   צ'ארלס הלאהן   ג'ון איימוס   ברוס דוויסון   דרליין פלוגל   לורן ליין   גארט מוריס   ג'יימס ויטמור הבן   ריצ'רד בוצ'אמפ
 ארץ מקור:  הולנד
 שפות:  אנגלית 
 מקום התרחשות:  לוס אנג'לס 
 מספר עונות:  7 
 מספר פרקים:  153   3 סרטי טלוויזיה
 הפקה
 מפיק:  סטיבן ג'יי קאנל 
 מפיקים בפועל:  סטיבן ג'יי קאנל (1984-1985)   רוי הגינס (1985–1988)   ג'ורג' גייגר (1988–1989)   פרד דרייר (1989–1991)
 הפצה:  סטיבן ג'יי קאנל, הולו 
 מוזיקה:  מייק פוסט, וולטר מרפי, פיט קרפנטר, כריסטופר פרנקה 
 אורך פרק:  60 דקות
 שידור
 רשת שידור:  NBC 
 תקופת שידור מקורית:  18 בספטמבר 1984 – 26 באפריל 1991
 קישורים חיצוניים
 דף התוכנית ב-IMDb
 
האנטר (באנגלית: Hunter) היא סדרת טלוויזיה מז'אנר דרמת הפשע והפעולה ששודרה בין השנים 1984–1991 ברשת NBC האמריקאית.
הפקה

בסדרה השתתפו פרד דרייר כסמל ריק האנטר וסטפני קריימר כסגן די די מק'קול, בלשים במחלק הרצח של משטרת לוס אנג'לס. הסדרה נוצרה על ידי פרנק לופו (אנ'), יוצר סדרות אחרות משנות ה-80 כצוות לעניין וסוכן סמוי. הסדרה הופקה בשנתה הראשונה על ידי סטיבן ג'יי קאנל.
במקור יוצר הסדרה פרנק לופו רצה ש"האנטר" תהיה סדרה משטרתית עם יותר פעולה מאשר דרמה, בסגנון "הארי המזוהם", אבל משום תלונות על האלימות המגוחכת ואחוזי צפייה מאכזבים בעונה הראשונה, יוצרי הסדרה החליטו לשנות את הנוסחה ושתהיה יותר בסגנון הדרמה משטרתית שהייתה בולטת באותה תקופה.
בשנים 1995, 2002 ו-2003 יצאו שלושה סרטי טלוויזיה המבוססים על הסדרה, ולאחריהם סדרה מחודשת בת חמישה פרקים בלבד.
שחקנים ראשיים

| --- | --- |
 הסדרה המקורית פרד דרייר - סגן ריצ'רד "ריק" האנטר  סטפני קריימר - סגן די די מק'קול (עונות 1–6)  צ'ארלס הלאהן - קפטן צ'ארלס "צ'רלי" דיוויין (עונות 3–7)  ברוס דוויסון - קפטן ויילר (עונות 2–4)  ג'יימס ויטמור הבן - סגן ברני טרויליגר (עונות 1–3)  גארט מוריס - ארנולד "ספורטי" ג'יימס (עונות 3–6)  ריצ'רד בוצ'אמפ - קרלוס (עונות 3–6)  ג'ון שירין - קפטן דולן (עונות 1–2)  ארתור רוזנברג - קפטן לסטר קיין (עונות 1, 4)  דרליין פלוגל - שוטרת ג'ואן מולנסקי (עונה 7)  לורן ליין - סגן כריס נובק (עונה 7):  הסדרה המחודשת פרד דרייר - מפקח ריצ'רד "ריק" האנטר  סטפני קריימר - סגן די די מק'קול  מייק גומז - קפטן רוברטו גלרדו  מישל גולד - שוטרת/סגן סינתיה מונטי  סיד שאם - שוטר סיד קיז  אלכס מנדוזה - בלש אנתוני סנטיאגו  מרדית האנט - בלשית כריסטה קרסון (סרטי הטלוויזיה)  פרנק גרילו - בלש טרנס ג'ילט (סרטי הטלוויזיה)  קנת טיילור - שוטר מולר (סרטי הטלוויזיה)  רוברט קרואוז - שוטר וילצ'ר (סרטי הטלוויזיה)
שמעון מימרן

| --- | --- |

 לידה:  30 באוקטובר 1966 (בן 58) תל אביב-יפו, ישראל 
 מדינה:  ישראל 
 מקום לימודים:  אוניברסיטת תל אביב 
 פרופיל ב-IMDb
 
שמעון מימרן (נולד ב-30 באוקטובר 1966) הוא שחקן ובמאי ישראלי.
ביוגרפיה

נולד בתל אביב, בוגר החוג לתיאטרון באוניברסיטת תל אביב.
קריירה > תיאטרון

בתיאטרון הבימה: ב-1993 גילם מפליג בספינה ונוסע משולהב בהצגה "הילד חולם" שכתב וביים חנוך לוין.
בתיאטרון הקאמרי: ב-1984 שיחק בהצגה "הנשים האבודות מטרויה" שכתב וביים חנוך לוין. ב-1994 שיחק בהצגה "ביקור הגברת הזקנה" שכתב פרידריך דירנמאט וביים עמרי ניצן. ב-1996 שיחק בהצגה "קומדיה של טעויות" מאת שייקספיר שביים עמרי ניצן. ב-1998 שיחק בהצגה "השחקן" שכתב וביים הלל מיטלפונקט. ב-1999 גילם שיכור קישואי בהצגה "אשכבה" שכתב וביים חנוך לוין. "תיקון חצות" ועוד. ישנם גם הפקות עצמאיות שלו - "החקירה", "מן הכנרת", "הפותחן", "מגרד-לי", "מועדון הקופים הירוקים", "הילדים משם" ו"שיעור באלימות".
הוא זכה בפרס השחקן המצטיין בתיאטרון הקאמרי בשנת 1996.
ב-2004 החל לעסוק גם בבימוי. בתיאטרון חיפה כתב וביים את ההצגה "חי בסרט". ההצגה עלתה גם בפסטיבל תיאטרונטו 2005 ובתיאטרון תמונע. בתיאטרון גשר ביים בשנת 2007 לצד יבגני אריה את ההצגה "יאקיש ופופצ'ה". ובתיאטרון בית ליסין ("תמונות יפואיות").
בתיאטרון בית ליסין בהצגות "תקלה קלה", "בראנז'ה" ו"ולנטינו", ב"רעב" בתיאטרון תמונע ובהצגת יחיד "לפגוש את חנוך לוין".
בדצמבר 2012 גילם את שמעון צור בהצגה "אהבת הדסה", דרמה משפחתית על עליית יהודי תימן ארצה, לצד נלי תגר.
ממרץ 2015 הוא משחק את גופר ב"חתולה על גג פח לוהט" בתיאטרון בית לסין.
לימד משחק בסל"ה - הסטודיו לאמנויות התיאטרון מיסודו של יורם לוינשטיין ובחוג לקולנוע וטלוויזיה באוניברסיטת תל אביב.
כמו כן בימים אלו הוא מופיע עם הרכבו במופע מוזיקלי ספרותי הנקרא "שירים באשדודית".
קריירה > טלוויזיה וקולנוע

בשנים 1999 עד 2005 שיחק מימרן בסדרות "זינזאנה", "היעלמות", "רצח בטלוויזיה", "המשאית", ו"זכותא", ובסרט "שחרר את הנסיכה".
מימרן התארח בסדרות: "ג'ינג'י" גילם את בן עמי, "שמש" בתפקיד מדריך לשבירת כוסות, "החבר'ה הטובים" גילם את מיקי, דוד של נטלי (אביטל אברג'יל), "דקות של תהילה", גילם את אחיו החרידי של ליאון בוצ'צ'ו (אורי בנאי), והתארח גם בסדרה "שבתות וחגים" בתפקיד מפקד במילואים.
בשנת 2000 שיחק בסרט "ההסדר".
בשנת 2001 השתתף בטלנובלה "לחיי האהבה" בתפקיד  שלמה קבלי,  ובסרט "שחקנית ספסל".
בשנת 2002 שיחק בסרט "אהבות אחרונות".
בשנת 2004 השתתף בסדרה "שלווה".
בשנת 2005 שיחק בדרמת הנוער "חיי כלב" ששודרה בערוץ הילדים.
בשנים 2005–2006 שיחק את עמוס דביר בדרמת הנעורים "השמיניה".
בשנת 2006 השתתף בסרט "תנועה מגונה".
ב-2009 שיחק בסרט סטודנטים בשם "ילדה גדולה" שכתבה וביימה דנה נויברג.
בשנת 2010 שיחק את ד"ר זאב קפלן בעונה השנייה של הסדרה "חטופים".
בשנת 2011 השתתף בעונה השלישית של "סרוגים".
ב-2012 השתתף בסדרה "המיוחדת" בתור הפסיכיאטר.
ב-2015 הופיע בסדרה "השוטר הטוב".
בשנת 2017 הופיע בסרטו של שבי גביזון "געגוע". וכן בעונה השנייה של הסדרה "איפה אתה חי?".
בשנת 2017 שיחק בסרטו של צחי גראד - "הבן-דוד".
בשנת 2021 שיחק יחד עם סופיה גולן בסרט הקצר "פטוצ'יני אל דנטה" שכתב וביים עמית קרתא.
בשנת 2022 הופיע בסרט הקצר "הילד" בתפקיד גדעון. בשנת 2024 הצטלם בסרט "העקידה".
בין היתר השתתף מימרן בפרסומות טלוויזיה.
הערות שוליים

↑  אודות שמעון מימרן, אתר הבית.
| --- | --- |
בקרת זהויות :  NLI: 987010685031705171  ISNI: 0000 0004 9615 0184  LCCN: n2019054393  VIAF: 12156856236349600345   WorldCat (עם VIAF): 12156856236349600345
קייט ואלי

| --- | --- |

 סוגה:  קומדיית מצבים 
 יוצרים:  Sherry Coben 
 בימוי:  Linda Day, ביל פרסקי 
 ארץ מקור:  ארצות הברית 
 שפות:  אנגלית 
 מקום התרחשות:  ניו יורק 
 מספר עונות:  6 
 מספר פרקים:  122 
 תוכנית המשך:  Roxie 
 הפקה
 חברת הפקה:  פרימנטל 
 הפצה:  NBCUniversal הפקות 
 שידור
 רשת שידור:  CBS 
 תקופת שידור מקורית:  19 במרץ 1984 – 22 במאי 1989 
 קישורים חיצוניים
 דף התוכנית ב-IMDb
 
קייט ואלי (באנגלית: Kate & Allie) היא סדרת טלוויזיה אמריקאית מסוג קומדיית מצבים ששודרה במקור ברשת CBS מ-19 במרץ 1984 עד 22 במאי 1989. בסדרה מככבות סוזאן סנט ג'יימס וג'יין קרטין. הסדרה נוצרה על ידי שרי קובן.
בישראל הסדרה שודרה בטלוויזיה החינוכית ובערוץ המזרח התיכון.
תקציר העלילה

הסדרה מתמקדת בחייהן של שתי האמהות הגרושות קייט מקארדל ואלי לואל, אשר לאחר ששתיהן במקרה התגרשו, הן מחליטות לעבור לגור יחד בדירה בגריניץ' וילג' בניו יורק יחד עם ילדיהן. קייט עובדת בסוכנות תיירות והינה פעילה פוליטית בעוד שלאלי, אשר הייתה במקור עקרת בית מסורתית, אין עבודה קבועה והיא נוטה להיות יותר שמרנית מבחינה פוליטית. בחלק מהפרקים מופיעים גם הבעלים לשעבר שלהם, וכמו גם החברים החדשים, טד ברטלו, החבר האיטלקי-אמריקאי של קייט, ובוב ברסקי, פרשן הספורט שהוא החבר של אלי.
הדמויות הראשיות

קת'רין "קייט" אליזבת' (מגולמת על ידי סוזאן סנט ג'יימס) - סוכנת נסיעות נמרצת ועצמאית שמאמצת את חיי הרווקות שלה באופטימיות ובנחישות.
אליסון "אלי" ג'וליה שארלוט (מגולמת על ידי ג'יין קרטין) - עקרת בית זהירה ומסורתית.
אמה מקארדל (מגולמת על ידי ארי מאיירס) - בתה המתבגרת של קייט. אמה מתמודדת לאורך הסדרה עם אתגרים טיפוסיים של מתבגרים. מאיירס עזבה את התוכנית במהלך העונה החמישית על מנת ללמוד באוניברסיטת ייל.
ג'ני לואל (מגולמת על ידי אליסון סמית') - בתה המתבגרת של אלי אשר באותו הגיל כמו אמה, בתה של קייט.
צ'ארלס "צ'יפ" לואל (מגולם על ידי פרדריק קוהלר) - בנה הצעיר של אלי.
בוב ברסקי (מגולם על ידי סם פריד) - החבר של אלי שהופך לבעלה בעונה השישית. בוב היה במקור שחקן כדורגל מקצועי ולאחר מכן הפך לשדרן ספורט.
לו קרלו (מגולם על ידי פיטר אונוראטי) - המפקח בבניין הדירות החדש של קייט ואלי בעונה השישית. קרלו מנסה ללא הצלחה לזכות באהבתה של קייט.
קרב ברדיאנסק

קרב ברדיאנסק היה קרב בין הכוחות המזוינים של רוסיה לבין הכוחות המזוינים של אוקראינה במהלך המתקפה בדרום אוקראינה כחלק מהפלישה הרוסית לאוקראינה. כוחות רוסים מהחזית הדרומית בדרכם לתגבר את הכוחות שהשתתפו במצור על מריופול כבשו את עיר הנמל ברדיאנסק.
רקע

לאחר שכוחות רוסים כבשו את מליטופול, הם נעו לכיוון צפון מזרח לכיוון טוקמק, עליה הטילו מצור, ומזרחה לכיוון ברדיאנסק בדרך למריופול, שהותקפה על ידי כוחות רוסים שנעו מהרפובליקה העממית של דונצק, כחלק מהמתקפה על מזרח אוקראינה.
מהלך הקרב

ב-26 בפברואר, כוחות רוסים כבשו את נמל ברדיאנסק ואת נמל התעופה ברדיאנסק (אנ').
ב-27 בפברואר הודיע משרד ההגנה הרוסי כי כיתר את ברדיאנסק. מאוחר יותר באותו ערב, בסביבות השעה 18:00 בערב, דווח כי חיילים רוסים נכנסו לעיר. בסביבות השעה 22:00 בערב הודיע אולכסנדר סווידלו, ראש עיריית ברדיאנסק, כי הכוחות הרוסיים השתלטו על כל מבני המנהלה. מערכות טילי בוק רוסיים נצפו בברדיאנסק.
ב-28 בפברואר, מינהל המדינה האזורי של זפוריז'יה דיווח כי חיילים רוסים השיגו שליטה מלאה על ברדיאנסק ומחלקת המשטרה של העיר פורקה, כאשר רשויות העיר סירבו לכאורה לשתף פעולה עם הרוסים. משרד ההגנה הרוסי אישר כי חיילים רוסים כבשו את העיר. במהלך הקרב, הרשויות המקומיות דיווחו על אדם אחד שנהרג ואחד שנפצע.
לאחר הקרב

לפי דברי אולכסנדר סווידלו, כוחות רוסים עזבו את העיר ב-28 בפברואר, אך יחידת משטרה צבאית רוסית נותרה בעיר. כוחות רוסים נעו לעבר מריופול כדי להצטרף למתקפה המזרחית ולכתר את העיר. בהגיעם למריופול, הכוחות מהמתקפה על חרסון יצרו רצף יבשתי המקשר בין חצי האי קרים לשאר רוסיה.
הצבא הרוסי השתמש בנמל של ברדיאנסק לתדלוק ופריקת ציוד צבאי.
הערות שוליים

1 2  Russian troops take control of Berdiansk district - regional administration, www.ukrinform.net (באנגלית)
1 2  Berdiansk temporarily occupied by Russian invaders – Zaporizhia Oblast Administration, Ukrayinska Pravda (באנגלית)
↑  Власти Бердянска заявляют о том, что вражеская техника заняла территорию бывшего аэропорта, 061.ua - Сайт города Запорожья (באוקראינית)
↑  Military vehicles of Russian Federation occupy territory of former Berdiansk airport, Interfax-Ukraine (באנגלית)
↑  Reuters (2022-02-27). "Russia says it "blocks" Ukraine's Kherson, Berdyansk - RIA". Reuters (באנגלית). נבדק ב-2022-03-01.
↑  משה הלברטל, רות גביזון, דוד הד, אלחנן הלפמן, בחינת איזונים בשעת משבר לאומי, ייעוץ והערכה, 2021 doi: 10.52873/policy.2021.balances
↑  Russian invasion update: Enemy vehicles enter Berdiansk, shooting underway, www.ukrinform.net (באנגלית)
↑  Fighting continues as Ukrainian and Russian delegations conclude meeting, MSN (באנגלית בריטית)
↑  В оккупированном Бердянске горожане прогнали технику РФ и оставили украинские флаги, Украинская правда (ברוסית)
↑  Institute for the Study of War, Institute for the Study of War (באנגלית)
↑  Joseph Trevithick, Strategic Ukrainian Port Of Mariupol Now Surrounded By Russian Forces, The Drive (באנגלית)
↑  אוקראינה: "הטבענו ספינת מלחמה רוסית"; ילדים נהרגו בהפצצה בלוהנסק, באתר ynet, 24 במרץ 2022
קרב אנרהודר

קרב אנרהודר היה קרב צבאי בין הכוחות המזוינים של רוסיה לבין הכוחות המזוינים של אוקראינה, כחלק מהפלישה הרוסית לאוקראינה ב-2022. במסגרת המתקפה הרוסית בדרום אוקראינה, כוחות צבא רוסיה השתלטו במהלך הקרב על אנרהודר, עיר הסמוכה לתחנת הכוח הגרעינית זפוריז'יה וכן לתחנת כוח תרמית גדולה.
מהלך הקרב

ב-28 בפברואר 2022 בשעה 8:00 בבוקר, כוחות רוסים ניסו להיכנס לעיר אנרהודר אך נתקלו בהתנגדות של הצבא האוקראיני ומיליציות אזרחיות. הלחימה נמשכה כשעתיים, זוג מטוסי AV רוסים הושמדו על ידי כוחות קרקע אוקראינים. מאוחר יותר משרד ההגנה הרוסי הודיע שהם כבשו את העיר אנרהודר ואת תחנת הכוח הגרעינית זפוריז'יה. אזרחים מקומיים חסמו את נתיב הגישה אל המפעל ואת הכניסה לעיר, ואילצו את הכוחות הרוסיים לסגת אחורה. ראש עיריית אנרהודר, דמיטרי אורלוב, הכחיש כי העיר והמפעל נכבשו.
החל מ-1 במרץ, כוחות רוסים החזיקו בקו בפאתי העיר וכיתרו אותה לחלוטין. לדברי ראש עיריית אנרהודר, בעיר יש מחסור חמור של מזון.
ב-2 במרץ הצהיר ראש עיריית אנרהודר כי חיילים רוסים מתקרבים בשנית לעיר. בשעה 09:00 שכנעו האזרחים את הכוחות הרוסיים להודיע למנהיגיהם הצבאיים כי תחנת הכוח הגרעינית מוגנת היטב וכי האזרחים מסרבים לתת לצבא הרוסי להיכנס לעיר. הפגישה הבאה של שני הצדדים נקבעה לשעה 15:00. המפגינים נשאו דגלי אוקראינה במחאה שחסמו את הכביש. משאיות אשפה שימשו כחלק מהמצור. בסביבות השעה 18:00, המחאה שחסמה את הגישה כללה מאתיים עובדי תחנות כוח ותושבים. רפאל גרוסי, מנכ"ל הסוכנות הבינלאומית לאנרגיה אטומית (סבא"א), הצהיר כי סוכנות הידיעות הרוסית הודיעו לסבא"א כי הכוחות הרוסיים שולטים בשטח סביב תחנת הכוח הגרעינית.
בבוקר 4 במרץ ניתנה גישה לכוחות הכיבוי לתחנת הכוח והצליחו לכבות את השריפה. מאוחר יותר בבוקר, כוחות רוסים כבשו את המפעל לאחר שאישרו שלא היו שינויים ברמות הקרינה. לאחר מכן המשיך הצבא הרוסי להיכנס לאנרהודר והשתלט עליה. ראש העיר של אנרהודר אמר שהעיר איבדה את אספקת החימום שלה כתוצאה מהקרב.
לאחר הקרב

ב-6 במרץ פרסמה סבא"א הצהרה שבה נאמר כי הכוחות הרוסיים מתערבים בפעולות תחנת הכוח, וקבעה כי "כל פעולה של ניהול המפעל - לרבות אמצעים הקשורים לתפעול הטכני של שש יחידות הכורים - מחייבת אישור מראש של מפקד רוסי", וציין עוד כי "כוחות רוסים באתר כיבו כמה רשתות סלולריות ואת האינטרנט כך שלא ניתן להשיג מידע מהימן מהאתר בערוצי התקשורת הרגילים".
תושבים הפגינו נגד השלטון הרוסי.
הצוות שהמשיך להפעיל את תחנת הכוח נשאר אוקראיני, ולפי דיווחים היה נתון לאיומים מצד הרוסים.
קייב ומוסקבה האשימו זו את זו בשלל אירועי ירי שאירעו סביב התחנה באוגוסט, והדיווחים על הקרבות סביבה באותו הזמן עוררו חשש שנזק ייגרם לאחד משני הכורים הפעילים בה – וקרינה רדיואקטיבית תתפשט ותחולל אסון, כמו זה שקרה בצ'רנוביל ב-1986. האו"ם, ארצות הברית ואוקראינה קראו להכריז על המתקן הגרעיני אזור מפורז ולהסיג ממנו את כל כוחות הצבא, אבל רוסיה סירבה לכך.
בהודעה שפרסם יושב הראש של סבא"א, הוא מסר כי הצוות יגיע לסבא"א. הסוכנות מסרה כי הצוות יעריך את הנזק הפיזי שנגרם למתקן ואת התנאים שבהם עובדים הפועלים במקום, וכי הוא יקבע עד כמה מערכות הבטיחות שם מתפקדות. הוא הגיע ב-1 בספטמבר 2022.
לאחר ביקור בתחנה, הוא דיווח שבעקבות הקרבות נותק הקו האחרון שהעביר חשמל מזפוריז'יה לרשת החשמל האוקראינית - ולכן תלויה התחנה בקו החירום. לפי סבא"א, מתוך ששת הכורים בתחנה רק אחד עדיין פעל.
ב-1 בספטמבר, במהלך מתקפת נגד אוקראינית בחזית הדרומית, טען משרד ההגנה הרוסי כי נהדפה תקיפה אמפיבית אוקראינית לכאורה על תחנת הכוח הגרעינית זפוריז'יה, באותו יום שבו ביקרו במקום פקחי סבא"א.
סבא"א פרסמה דו"ח ראשוני שהזהיר מהמצב המסוכן במתחם וקרא לממשלות בקייב ובמוסקבה להסכים יחד על הפסקת הלחימה באזור. בדו"ח נמנעת סבא"א מלעסוק בשאלה מי אכן אחראי להפגזות הללו, ומציינת רק כי זיהתה נזק נרחב למתקנים בתחנה וקבעה כי ישנו "צורך דחוף" לנקוט בפעולה שתשים להן סוף. לפי הממצאים, מוסקבה הציבה כוחות צבא בתוך מתחם התחנה.
לפי סבא"א, הפגזות גרמו להרס תשתיות החשמל באנרהודר, בה התגוררו אנשי צוות המפעילים את תחנת הכוח הגרעינית זפוריז'יה שבידי רוסיה, דבר המהווה איום הולך וגובר על התחנה.
לאחר סיפוח דרום ומזרח אוקראינה, נשיא רוסיה ולדימיר פוטין חתם על צו שבו הורה לממשלת רוסיה להשתלט על ניהול תחנת הכוח הגרעינית בזפוריז'יה ולהפוך אותה ל"רכוש פדרלי".
הערות שוליים

↑  Russian forces take control of Ukraine's Berdyansk, Enerhodar - Russian Defense Ministry, interfax.com
↑  Russia’s war in Ukraine: complete guide in maps, video and pictures, the Guardian, ‏1 במרץ 2022 (באנגלית)
↑  Enerhodar, i cittadini davanti all'ingresso città: barricate per proteggere la centrale nucleare, Repubblica TV - Repubblica, ‏28 בפברואר 2022 (באיטלקית)
↑  The mayor of Energodar says Russian troops approaching the city. The largest nuclear power plant in Europe (according to Wikipedia) is placed in this city Enerhodar - Ukraine Interactive map - Ukraine Latest news on live map - liveuamap.com, Ukraine Interactive map - Ukraine Latest news on live map - liveuamap.com (באנגלית)
↑  Mieszkańcy Enerhodaru wyszli na ulicę, żeby zatrzymać Rosjan. Bronią elektrowni jądrowej [WIDEO], Onet Wiadomości, ‏2 במרץ 2022 (בפולנית)
1 2  Nuclear plant workers block access to Russian forces, web.archive.org, ‏2 במרץ 2022
↑  Russian forces interfering at Ukraine nuclear plant: IAEA, www.aljazeera.com (באנגלית)
↑  אוקראינה: "כבשנו 30 יישובים באזור קייב, הרוסים ממלכדים בתים וגופות", באתר ynet, 2 באפריל 2022
↑  צבא אוקראינה: פתחנו במתקפת-הנגד על הכוחות הרוסיים בדרום, "חיילים נעים לעבר חרסון", באתר ynet, 29 באוגוסט 2022
↑  אוקראינה: צוות סבא"א הגיע לתחנת הכוח הגרעינית על רקע הפגזות, באתר וואלה, 1 בספטמבר 2022
↑  לורנס נורמן וג'ו פרקינסון, ‏כך חדרה משלחת האו"ם לכור הגרעיני שמסעיר את העולם, באתר גלובס, 17 בספטמבר 2022
↑  סבא"א: "הקו האחרון שהעביר חשמל מזפוריז'יה נפל"; רודן צ'צ'ניה יפרוש? "הגיע הזמן שלי לעזוב", באתר ynet, 3 בספטמבר 2022
↑  Reuters (2022-09-01). "Russia says thwarted Ukrainian attempt to capture Zaporizhzhia nuclear plant". Reuters (באנגלית). נבדק ב-2022-09-04.
↑  סבא"א לא קובעת מי יורה על תחנת הכוח הגרעינית. ביידן: רוסיה לא תסווג כמדינת טרור, באתר ynet, 6 בספטמבר 2022
↑  Shelling at Zaporizhzhia nuclear power plant poses a growing problem, France 24, ‏2022-09-09 (באנגלית)
↑  פוטין חתם על הסיפוח. אוקראינה ממשיכה להתקדם: "שחררנו עשרות יישובים", באתר ynet, 5 באוקטובר 2022